Zápisnica z informačného stretnutia

Dátum: 11.3.2019, školská jedáleň Hargašova 5

Prítomní:

PhDr. Zuzana Kaliariková – riaditeľka ZŠ s MŠ

Viera Mazáčková – zástupkyňa pre MŠ

Ing. Jozef Krúpa – starosta MČ BA ZB

Ing. Arch. Michala Kozáková – pracovníčka Miestneho úradu MČ BA ZB, Referát výstavby

p.Boško, p.Miškovič – zástupcovia firmy Kami profi s.r o. - zhotoviteľ

p. Fugger, p. Mikulolášová – BOZP

Stretnutie sa uskutočnilo z iniciatívy starostu a riaditeľky ZŠ s cieľom informovať rodičov o plánovanej prestavbe a prístavbe materskej školy.

Starosta informoval o začatí prác v decembri 2018. Pán starosta informoval o prebiehajúcej výstavbe a harmonograme stavebných prác.

* 21.03.2019 – začatie prípravných prác – stavba žeriava
* 25.03.2019 – podľa odsúhlasenej podrobnej POV (projekt organizácie výstavby) je naplánovaná vykládka oceľovej konštrukcie pomocou žeriava, v rámci POV je naplánované presúvanie bremien a bezkolízne zabezpečenie chodu škôlky. V rámci POV je potrebné vyprázdniť 2 triedy z priestorov MŠ.
* Od 6.4.2019 - začínajú búracie práce na stropných konštrukciách do 22.4.2019 (čas kedy pani riaditeľka prosí rodičov, ktorým to rodinná situácia dovoľuje, aby si nechali deti doma. Prosba o nahlásenie dopredu, že je to z ich strany možné )

Pán starosta oznámil rodičom, že aj napriek tomu, že v rámci POV je potreba pre firmu a bezpečnosť zabezpečiť presun len 2 tried, pán starosta sa rozhodol o vyprázdnenie priestorov v maximálnej možnej miere. Jedna trieda do priestorov fary – prerokované s p. farárom. 2 triedy do spoločenského domu a sobášnej siene – prerokované s hygienou RÚVZ. A 2 triedy sa presunú do priestorov skolaudovanej haly (kolaudácia je naplánovaná na 21.03.2019).

Deti sa budú stravovať nasledovne: desiaty a olovranty na mieste, obedovať by chodili do jedálne škôlky. Okrem detí, ktoré budú na fare – tie budú mať zabezpečenú stravu v rámci farskej škôlky. V prípade nepriaznivého počasia sa bude voliť riešenie najlepšie pre deti.

Pani riaditeľka Kaliariková so zástupkyňou MŠ pani Mazáčkovou mailom informujú rodičov o tom, kam bude ich dieťa umiestnené. Zároveň požiadali rodičov o vyjadrenie, či bude ich dieťa chodiť v uvedených časoch do škôlky, aby vedeli triedy efektívne umiestniť v náhradných priestoroch.

Rodičia požadovali aj mesačné oznamovanie o postupe prác pri rekonštrukcii.

Plánované ukončenie prác a odovzdanie dvoch nových tried s novou jedálňou je naplánované na október 2019.

Cez letné prázdniny bude prevádzka materskej školy v prvom pavilóne základnej školy.

Zapísala: Barbora Besedičová